b'\n_START_ARTICLE_\nBeyblade: Metal Fusion\n_START_SECTION_\nManga\n_START_PARAGRAPH_\nMetal Fusion -mangan piirsi ja kirjoitti Takafumi Adachi. Se julkaistiin alun perin Shogakukanin kuukausittaisessa CoroCoro Comic -lehdess\xc3\xa4 syyskuusta 2008 helmikuuhun 2012., kunnes se tiivistettiin 11 shinsh\xc5\x8dban-albumiksi. Mangan juoni seuraa nouren bleidaajan Gingka Haganen seikkailuja. Pegasus-nimist\xc3\xa4 Beybladea mukanaan kantava Gingka tapaa pojan nimelt\xc3\xa4 Kenta Yumiya ja yst\xc3\xa4vystyy t\xc3\xa4m\xc3\xa4n kanssa puolustettuaan h\xc3\xa4nt\xc3\xa4 Face Hunters -nimiselt\xc3\xa4 bleidaajajoukolta, jota johtaa Kyoya Tategami. My\xc3\xb6hemmin Kyoyasta kuitenkin tulee Gingkan liittolainen t\xc3\xa4m\xc3\xa4n todellista vihollista vastaan: Dark Nebula -organisaatio sek\xc3\xa4 poika nimelt\xc3\xa4 Ryuga, jolla on hallussaan legendaarinen Beyblade nimelt\xc3\xa4 L-Drago.\n_START_SECTION_\nAnime\n_START_PARAGRAPH_\nTV Tokyo esitti ensimm\xc3\xa4isen animesarjan 5. huhtikuuta 2009 \xe2\x80\x93 28. maaliskuuta 2010. Se sai ensiesityksen\xc3\xa4 Yhdysvalloissa syksyll\xc3\xa4 2010. Vuonna 2010 Nelvana ilmoitti etsiv\xc3\xa4ns\xc3\xa4 studioita, jotka olisivat kiinnostuneita viidennest\xc3\xa4 Beyblade-sarjasta sek\xc3\xa4 Metal Sagan toisesta osasta nimelt\xc3\xa4 Metal Masters. Sarja esitettiin Japanissa 4. huhtikuuta 2010 \xe2\x80\x93 27. maaliskuuta 2011. Shogakukanin CoroCoro Comic -lehdess\xc3\xa4 ilmoitettiin kuudennesta sarjasta sek\xc3\xa4 Metal Sagan kolmannesta osasta, joka sai Japanissa nimen Metal Fight Beyblade 4D. Nimen osa "4D" viittaa Metal Sagassa esiintyneeseen samannimiseen j\xc3\xa4rjestelm\xc3\xa4\xc3\xa4n. Sarja esitettiin televisiossa 3. huhtikuuta 2011 \xe2\x80\x93 1. huhtikuuta 2012 ja Pohjois-Amerikassa se esitettiin nimell\xc3\xa4 Metal Fury.\n_START_SECTION_\nSarja 1: Metal Fusion\n_START_PARAGRAPH_\nSarjan p\xc3\xa4\xc3\xa4henkil\xc3\xb6 Gingka Hagane vaeltaa Japanin halki tullakseen vahvemmaksi bleidaajaksi, jotta voisi kukistaa ilke\xc3\xa4n organisaation nimelt\xc3\xa4 Dark Nebula, jota johtaa mies nimelt\xc3\xa4 Doji. H\xc3\xa4n kantaa mukanaan kiekkoa nimelt\xc3\xa4 Storm Pegasus saadakseen takaisin kielletyn kiekon, Lightning L-Dragon, jota Dark Nebula aikoi k\xc3\xa4ytt\xc3\xa4\xc3\xa4 pahoihin tarkoituksiin. Ensin h\xc3\xa4n yst\xc3\xa4vystyy Kenta Yumiyan ja Madoka Amanon kanssa sek\xc3\xa4 kohtaa ilke\xc3\xa4n Face Hunters -ryhm\xc3\xa4n ja n\xc3\xa4iden johtajan Kyoya Tategamin. Kyoyasta tulee Gingkan toiseksi suurin vastustaja, mutta h\xc3\xa4n ja Benkei Hanawa kuitenkin p\xc3\xa4\xc3\xa4tyv\xc3\xa4t yhteisty\xc3\xb6h\xc3\xb6n Gingkan kanssa Dark Nebulan pys\xc3\xa4ytt\xc3\xa4miseksi. Gingkan suurin vastustaja on Ryuga, Dark Nebulan j\xc3\xa4sen, joka kantaa L-Dragoa. Lis\xc3\xa4ksi Gingka yst\xc3\xa4vineen tapaa salaper\xc3\xa4isen naamioita k\xc3\xa4ytt\xc3\xa4v\xc3\xa4n bleidaajan nimelt\xc3\xa4 Phoenix, joka paljastuu my\xc3\xb6hemmin Gingkan kuolleeksi luultuksi is\xc3\xa4ksi Ryo Haganeksi. Ratkaiseva taistelu Dark Nebulaa vastaan k\xc3\xa4yd\xc3\xa4\xc3\xa4n Battle Bladers -turnauksessa, jonka aikana L-Drago alkaa ime\xc3\xa4 itseens\xc3\xa4 muiden bleidaajien voimia ja lopulta ottaa valtaansa itse Ryugan.\n_START_SECTION_\nSarja 2: Metal Masters\n_START_PARAGRAPH_\nStorm Pegasuksen uhrattua itsens\xc3\xa4 Ryugan ja Lightning L-Dragon pys\xc3\xa4ytt\xc3\xa4miseksi, Gingka etsii k\xc3\xa4siins\xc3\xa4 legendaarisen kiekon nimelt\xc3\xa4 Galaxy Pegasus. Sitten h\xc3\xa4n kohtaa pojan nimelt\xc3\xa4 Masamune Kadoya ja t\xc3\xa4m\xc3\xa4n kiekon Ray Striker. Lopulta Gingka, Madoka ja Masamune muodostavat Dark Nebulaan aiemmin kuuluneiden Yu Tendon ja Tsubasa Otorin kanssa joukkueen nimelt\xc3\xa4 Gan Gan Galaxy edustamaan Japania maailmanmestaruusturnauksessa. Heid\xc3\xa4n vastustajajoukkueitaan ovat kiinalainen Wang Hu Zong, ven\xc3\xa4l\xc3\xa4inen Lovushka, eurooppalainen Excalibur, brasilialaiset Garcian sisarukset, afrikkalainen Wild Fang (johon Kyoya ja Benkei liittyiv\xc3\xa4t) sek\xc3\xa4 amerikkalainen Star Breaker (johon kuului Masamunen entinen yst\xc3\xa4v\xc3\xa4 Zeo Abyss). Lopulta kuitenkin selvi\xc3\xa4\xc3\xa4, ett\xc3\xa4 Star Breakerin managerina toiminut HD-akatemian ja Hades Oy:n johtaja sek\xc3\xa4 Dark Nebulan toimeksiantaja, tohtori Ziggurat, oli vahvistanut bleidaajiaan "tehostukseksi" kutsutulla menetelm\xc3\xa4ll\xc3\xa4 ja samalla k\xc3\xa4ytt\xc3\xa4nyt turnausta hyv\xc3\xa4ksi ker\xc3\xa4t\xc3\xa4kseen tietoa kiekoista luodakseen maailmaan uuden tehokkaan, mutta tuhoisan energiantuotantomenetelm\xc3\xa4n: Spiraaliytimen. Spiraaliytimen lataamista varten h\xc3\xa4n oli luonut kiekon nimelt\xc3\xa4 Twisted Tempo, jota k\xc3\xa4ytt\xc3\xa4\xc3\xa4 bleidaaja nimelt\xc3\xa4 Faust (todellisuudessa Masamunen ja Zeon aivopesty yst\xc3\xa4v\xc3\xa4 Toby).\n_START_SECTION_\nSarja 3: Metal Fury\n_START_PARAGRAPH_\nTohtori Zigguratin Spiraaliytimen pys\xc3\xa4ytt\xc3\xa4misen j\xc3\xa4lkeen Gingka yst\xc3\xa4vineen tapaa pojan nimelt\xc3\xa4 Yuki Mizusawa, jonka he pelastavat ilke\xc3\xa4lt\xc3\xa4 bleidaajalta nimelt\xc3\xa4 Johannes. Yuki on astronomi, jolla on my\xc3\xb6s kiekko nimelt\xc3\xa4 Mercury Anubius. H\xc3\xa4n kertoo Gingkalle yst\xc3\xa4vineen T\xc3\xa4htisirpaleista, joiden voimaa on Legendojen bleidaajiksi valittujen henkil\xc3\xb6iden kiekoissa. Legendojen bleidaajia on kymmenen: nelj\xc3\xa4 Vuodenaikojen bleidaajaa (Gingka, Kyoya, Ryuga ja Chris), viisi aurinkokunnan bleidaajaa (Yuki, King, Aguma, Tithi ja Dynamis) sek\xc3\xa4 yksi (Rago), jolle on tarkoitettu Mustana Aurinkona ja Tuhon Jumalana tunnetun Nemesiksen voima. Yhdeks\xc3\xa4n muun Legendojen bleidaajan on kokoonnutta yhteen est\xc3\xa4\xc3\xa4kseen Nemesiksen her\xc3\xa4tt\xc3\xa4minen.\n_START_SECTION_\nSarja 4: Shogun Steel\n_START_PARAGRAPH_\nBeyblade: Shogun Steel sijoittuu seitsem\xc3\xa4n vuotta Nemesis-kriisin j\xc3\xa4lkeen. Bleidauksessa on alkanut uusi aika. Uuden tulevaisuuden luomiseen pyrkii my\xc3\xb6s poika nimelt\xc3\xa4 Zyro Kurogane, joka k\xc3\xa4ytt\xc3\xa4\xc3\xa4 Gingkan antamaa keikkoa nimelt\xc3\xa4 Samurai Ifrit. H\xc3\xa4n saapuu Gingkan kotikaupunkiin, jossa h\xc3\xa4n tapaa Shinobu Hiryuinin, Ren Kuranin sek\xc3\xa4 Unabaran veljekset Eightin ja Kiten. H\xc3\xa4n saa kuulla my\xc3\xb6s Syncromesta, bleidaustavasta, jossa kaksi kiekkoa yhdistet\xc3\xa4\xc3\xa4n toisiinsa.'